NÁRODNÁ RADA SLOVENSKEJ REPUBLIKY

VI.volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Návrh**

**Zákon**

z ... 2012,

**ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 489/2008 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z. a zákona č. 172/2011 Z. z. sa dopĺňa takto:

V § 6 ods. 2 sa na konci pripája táto veta, ktorá znie:

„Ak pacient požiada o prítomnosť ďalšieho svedka podľa vlastného výberu, v prípade uvedenom v § 40 ods. 3, poskytovateľ je povinný to umožniť.“.

V § 6c ods. 1 sa na konci v písmene c) bodka nahrádza čiarkou a vkladá nové písmeno d), ktoré znie:

„d) ustanoví vzory písomného informovaného súhlasu v štátnom jazyku a v jazykoch národnostných menšín6d) podľa § 40 ods. 3, ktoré zverejní na svojom webovom sídle.“.

Poznámka pod čiarou k odkazu 6d znie:

„6d) § 1 ods. 2 zákona č. 184/1999 Z. z. o používaní jazykov národnostných menšín v znení neskorších predpisov.“.“.

V § 40 ods. 2 sa na konci pripája táto veta, ktorá znie: „Ak v písomnej žiadosti osoba požiada o písomný informovaný súhlas v jazyku národnostnej menšiny6d), poskytovateľ je povinný to umožniť.“.

V § 40 ods. 3 sa za slová „v § 6 ods. 2“ vkladá čiarka a slová „za prítomnosti svedka, ktorý je zdravotníckym pracovníkom“.

**Čl. II**

Zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z. z., zákona č. 347/2005 Z. z., zákona č. 538/2005 Z. z., zákona č. 660/2005 Z. z., zákona č. 342/2006 Z. z., zákona č. 522/2006 Z. z., zákona č. 661/2007 Z. z., zákona č. 81/2009 Z. z., zákona č. 402/2009 Z. z., zákona č. 34/2011 Z. z. a zákona č. 363/2011 Z. z. sa dopĺňa takto:

§ 4 znie:

„§ 4

Na základe verejného zdravotného poistenia sa plne uhrádza sterilizácia 11a) osobe, ktorá má minimálne štyri deti alebo osobe staršej ako 35 rokov, ktorá má minimálne tri deti.“.

„Poznámka pod čiarou k odkazu 11a znie:

11a) § 40 zákona č. 576/2004 Z. z.“.“.

Za § 47a sa vkladá nový § 47b, ktorý znie:

„§ 47b

Sterilizácia, o ktorú si osoba požiadala na základe písomnej informovanej žiadosti a písomného informovaného súhlasu pred 1. januárom 2013, sa uhradí podľa doterajších predpisov.“.

**Čl. III**

Tento zákon nadobúda účinnosť 1. januára 2013.